open-index/open-wikipedia-markdown huggingface dataset:
ჩვეულებრივი უხრავი

**ჩვეულებრივი უხრავი**, *რცხილაფოთოლა უხრავი* () — მცენარე არყისებრთა ოჯახისა. პატარა ან საშუალო (15–20 მ) ზომის ხეა, ზოგჯერ 25 მეტრს აღწევს. სითბოს მოყვარული და საკმაოდ ჩრდილის ამტანია.

## გალერეა 

ფაილი:Ostrya carpinifolia in Italy male catkins.jpg|ყვავილედი
ფაილი:Carpino nero particolare frutti.jpg|ნაყოფი
ფაილი:Carpino.jpg|საერთო ხედი
ფაილი:Histoire des arbres forestiers de l'Amérique septentrionale, considérés principalement sous les rapports de leur usages dans les arts et de leur introduction dans le commerce (1812) (14597961748).jpg|ბოტანიკური ილუსტრაცია

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
კატეგორია:უხრავი
ლა-გიხაროსა

**ლა-გიხაროსა** () — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის კამპანია-სურის კომარკის შემადგენლობაში.  ფართობი — 45,56 კმ². მოსახლეობა — 1379 კაცი (2020 წ.).

2018 წლამდე შედიოდა სანტაელიის მუნიციპალიტეტის შემადგენლობაში. 2018 წლიდან დამოუკიდებელი მუნიციპალიტეტია.
 
## იხილეთ აგრეთვე
* კორდობის მუნიციპალიტეტები

## რესურსები ინტერნეტში
* ლა-გიხაროსის მუნიციპალიტეტის ოფიციალური საიტი

## სქოლიო
კატეგორია:კორდობის მუნიციპალიტეტები
ბრია ვინაიტე

**ბრია ვინაიტე** (დაბადების სახელი: **ბარბორა ბულვინაიტე**; დ. 10 ივნისი, 1993) — აშშ-ში მოღვაწე ლიეტუველი მსახიობი. ცნობილია მის მიერ შესრულებული როლით 2017 წელს გადაღებულ, სინ ბეიკერის მიერ გადაღებულ ფილმში „The Florida Project“ შესრულებელი როლით. ეს იყო მისი პირველი როლი. თავისი შესრულებით მოიპოვა კრიტიკოსთა აღიარება.

## ადრეული ცხოვრება
ვინაიტე დაიბადა ლიეტუვაში. 6-7 წლის ასაკში ვინაიტე საცხოვრებლად ბრუკლინში, ნიუ-იორკში გადავიდა.

## კარიერა
„The Florida Project“ იყო ვიანიტეს სადებიუტო ფილმი სადაც შეასრულა მთავარი. ის თამაშობს ყოფილ სტრიპტიზიორის როლს რომელიც მარტოხელა დედაა. ფილმის გამო ვინაიტე ნომინირებული იყო 6 ჯილდოზე, თუმცა ვერ შეძლო ვერცერთის მოპოვება. ფილმის რეჟისორი ბეიკერი მას შემდეგ დაეკონტაქტა ვინაიტეს რაც ნახა მისი პოსტი სოციალურ ქსელ Instagram-ზე, სადაც ვინაიტეს აღწერილი ჰქონდა როგორ შეეძლო მეგობრებთან ურთიერთობის შენარჩუნება მაშინ როდესაც ის ნიუ-იორკიდან მაიამიში იყო წასული. ვინაიტემ გაიარა სამკვირიანი სამსახიობო კურსები,  მასწავლებელ სამანტა კვანთან, მანამ სანამ დაიწყებოდა ფილმის გადაღება.

ვინაიტე ამის შემდეგ ორ ფილმში გადაიღეს, თუმცა პირველი ფილმის მსგავსად, მათ გამოხმაურება არ მოჰყოლია. ვინაიტეს მონაწილეობა აქვს მიღებული სამ მუსიკალურ კლიპში. 2018 წელს გამოჩნდა დრეიკის კლიპში „Nice for What“. 2020 წელს გამოჩნდა ალიშა კისის კლიპში „Underdog“. ამავე წელს გამოჩნდა G-Eazy-ს კლიპში „Hate the Way“.

## პირადი ცხოვრება
ვინაიტეს არაერთი ტატუ აქვს. პირველი ტატუ ვინაიტემ 14 წლის ასაკში გაიკეთა.  18 წლის ასაკში დატოვა ოჯახი და კოლეჯი. 19 წლის ასაკში დაიწყო საკუთარი ტანსაცმლის ხაზის „ChroniCal“-ის დიზაინის წარმოება. ყიდდა მარიხანას გამოსახულებიან ბიკინის და კალათბურთის კეპებს.

## რესურსები ინტერნეტში
* 

## სქოლიო
კატეგორია:დაბადებული 10 ივნისი
კატეგორია:დაბადებული 1993
კატეგორია:ლიეტუველი მსახიობები
კატეგორია:ცოცხალი ადამიანები
კატერინა მონზული

**კატერინა მონზული** (დ. 5 ივლისი, 1981) — უკრაინელი საფეხბურთო მსაჯი.

## ბიოგრაფია
მონზული არის 167 სანტიმეტრი სიმაღლის. საუბრობს ინგლისურ ენაზე, დამთავრებული აქვს ხარკოვის ეროვნული მუნიციპალური ეკონომიკის აკაედიმია, არქიტექტურისა და ქალაქის დაგეგმარების განხრით. პირველი საერთაშორისო შეხვედრა 2005 წლის სექტემბერში იმსაჯა, ერთმანეთის 2007 წლის მსოფლიო ჩემპიონატის შესარჩევი ეტაპის ფარგლებში ფინეთისა და პოლონეთის ქალთა ეროვნული საფეხბურთო ნაკრებები დაუპირისპირდნენ. პირველი ფინალური ტურნირი რომელზეც მონზულმა იმსაჯა იყო ქალთა 2009 წლის ევროპის ჩემპიონატი. 2011 წლის ქალთა მსოფლიო ჩემპიონატზე იყო მეოთხე მსაჯი.

2013 წლის ქალთა ევროპის ჩემპიონატზე იმსაჯა ნახევარფინალური შეხვედრა სადაც ერთმანეთს ნორვეგია და დანია დაუპირისპირდნენ. ამავე წელს მან იმსაჯა 2014 წლის უეფა-ს ქალთა ჩემპიონთა ლიგის ფინალი. 2014 წელს დასახელდა მეორე მსოფლიოს საუკეთესო ქალ მსაჯად ფეხბურთის ისტორიისა და სტატისტიკის საერთაშორისო ფედერაციის მიერ.

მონზულმა იმსაჯა 2015 წლის მსოფლიო ქალთა ჩემპიონატის გახსნითი შეხვედრა. სადაც ერთმანეთს კანადისა და ჩინეთის ეროვნული საფეხბურთო ნაკრებები დაუპირისპირდნენ. 2015 წლის 5 ივლისს იმსაჯა 2015 წლის ქალთა მსოფლიო ჩემპიონატის ფინალური შეხვედრა, რომელშიც ერთმანეთს აშშ და იაპონია შეხვდნენ. ამავე წელს ფეხბურთის ისტორიისა და სტატისტიკის საერთაშორისო ფედერაციამ დაასახელა საუკეთესო ქალ მსაჯად.

2016 წლის 3 აპრილს დაიწყო მუშაობა უკრაინის პრემიერ ლიგაში, სადაც იმსაჯა ოდესის „ჩერმნომორეცისა“ და „ვოლინ ლუცკის“ შეხვედრა. ამით გახდა პირველი ქალი მსაჯი რომელმაც უკრაინაში ელიტარულ დონეზე იმსაჯა კაცთა ლიგაში.

2017 წლის ივნისში მონზულ დაინიშნა 2017 წლის ქალთა ევროპის ჩემპიონატის ოფიციალურ პირად.

2018 წლის 3 დეკემბერს ცნობილი გახდა რომ ის იმსაჯებდა 2019 წლის ქალთა მსოფლიო ჩემპიონატზე. ის იყო ერთ-ერთი იმ თერთმეტ მსაჯს შორის რომელმაც ტურნირის მერვედფინალური შეხვედრები იმსაჯა.

2020 წლის ნოემბერში იმსაჯა უეფა-ს ერთა ლიგის შეხვედრა სადაც ერთმანეთს სან-მარინო და გიბრალტარი დაუპირსპირნდნენ.

## სქოლიო
კატეგორია:დაბადებული 5 ივლისი
კატეგორია:დაბადებული 1981
კატეგორია:უკრაინელი საფეხბურთო მსაჯები
კატეგორია:ცოცხალი ადამიანები
კატეგორია:ხარკოვში დაბადებულები
მარინა ალექსანდროვა

**მარინა ანდრეევნა პუპეინა**, აგრეთვე ცნობილი თავისი ფსევდონიმით **მარინა ალექსანდროვა** (; დ. 29 აგვისტო, 1982) — რუსი მსახიობი. ყველაზე მეტად ცნობილია მის მიერ შესრულებული ეკატერინე დიდის როლით სერიალში „ეკატერინა“. მარინა ალექსანდროვა არის რუსეთის დამსახურებული არტისტი (2016).

## ბიოგრაფია
 წელს]]
მარინა ანდრეევნა პუპენინა დაიბადა 1982 წლის 29 აგვისტოს, უნგრეთის სახალხო რესპუბლიკის ქალაქ კიშკუნმაიშაში. მისი მამა, ანდრეი პუპეინი მსახურობდა უნგრეთში მდებარე საბჭოთა არმიაში. მისი დედა იყო ჰერცენის უნივერსიტეტის პროფესორი.

1986 წელს მისი ოჯახი საცხოვრებლად ბაიკალის ტბაზე გადავიდა, ხოლო მოგვიანებით ტულაში, საბოლოოდ 1987 წელს ისინი დასახლდნენ ლენინგრადში (ამჟამად სანქტ-პეტერბურგი). 1996 წელს დაამთავრა უმაღლესი სკოლა მათემატიკისა და მუსიკის სპეციალობით. ამავე წელს შეუერთდა დრამის სკოლას და ბორის შუკინის თეატრალურ სკოლას, სადაც ვალენტინა ნიკოლანეკო ასწავლიდა.

მისი კინოდებიუტი შედგა 1992 წელს, ფილმში „На Дерибасовской хорошая погода, или На Брайтон-Бич опять идут дожди“.

2006 წლიდან 2011 წლამდე მარინა ალექსანდროვა იყო სოვრემენიკის თეატრის მსახიობი ქალაქ მოსკოვში. ისინი ერთმანეთს 2010 წელს დაშორდნენ. ამის შემდეგ მას ურთიერთობა ჰქონდა მსახიობ ალექსანდრ დომოგაროვთან. 2012 წლის 11 ივლისს მას შეეძინა შვილი. ბავშვს ანდრეი მისი მამის, ტელევიიზის დირექტორის, ანდრეი ბოლტენკოს პატივსაცემად დაარქვეს. ალექსანდროვას მესამე შვილი, ეკატერინა 2015 წლის 26 სექტემბერს შეეძინა.

## რესურსები ინტერნეტში
* 
* 
* КиноПоиск

## სქოლიო
კატეგორია:დაბადებული 29 აგვისტო
კატეგორია:დაბადებული 1982
კატეგორია:რუსი ქალი მსახიობები
კატეგორია:ცოცხალი ადამიანები
იანის კრუმინში

**იანის კრუმინში** (; დ. 30 იანვარი, 1930 — გ. 20 ნოემბერი, 1994 ) — საბჭოთა-ლატვიელი პროფესიონალი კალათბურთელი. მისი სიმაღლის წყალობით (220 სანტიმეტრი) ის ევროპაში პირველი „გიგანტი“ ცენტრი იყო. როგორც საბჭოთა კავშირის უფროსთა ეროვნული ნაკრების მოთამაშემ, კრუმინშმა მოიპოვა სამო ოქროს მედალი 1953, 1961 და 1963 წლებში გამართულ ევრობასკეტის ჩემპიონატზე. მან ასევე მოიპოვა სამი ვერცხლის მედალი 1956, 1960 და 1964 წლის ზაფხულის ოლიმპიურ თამაშებზე გამართულ კალათბურთის ჩემპიონატებზე.

2006 წელს, რუსეთში ჩატარებული გამოკითხვის შედეგად საზოგადოებამ კრუმინში საბჭოთა კავშირის ყველა დროის სამ საუკეთესო კალათბურთელს შორის დაასახელა, არვიდას საბონისისა და ვლადიმერ ტკაჩენკოს შემდეგ.

## ადრეული ცხოვრება და კარიერა
იანის კრუმინში დაიბადა 30 იანვარს, 1930 წელს, რაისკუმს-პარიშში, ცესის ოლქში, ლატვიაში. მამამისი იანისის ბავშვობაში გარდაიცვალა. 13 წლის ასაკში კრიმიჩს მოუწია ემუშავა და ხის ფისის შეგროვება დაიწყო. ის ძალიან მალე დააწინაურეს, რადგან 14 წლის ასაკში უკვე ორი მეტრის სიმაღლის იყო და ეს კრუმინშს მუშაობაში ხელს უწყობდა. მას მოსწონდა მისი სამუშაო და ერთი პერიოდი კალათბურთის თამაშის დაწყებაზე ყოყმანობდა. მოგვიანებით იანისმა განაცხადა, რომ შესაძლებელია კალათბურთს თამაშისას დაზიანებულიყო და კარიერა დაესრულებინა, მაგრამ ფისის შემგროვებლად ყოველთვის შეძლებდა მუშაობას. მისი სიმაღლის გამო კრუმინშმა მრავალი მწვრთნელის ყურადღება მიიქცია, მათ შორის იყვნენ ჭიდაობის, კრივისა და მძლეოსნობის წარმომადგენლები. ცნობილმა საბჭოთა მძლეოსნობის მწვრთნელმა, ვიქტორ ალექსეიევმა იანისი ერთი თვის გამნავლობაში მძლეოსნობის სავარჯიშო ბანაკში წაიყვანა. მწვრთნელების ყველა ეს მცდელობა უშედეგო აღმოჩნდა, რადგან კრუმინში დაინტერესებული არ იყო.

1953 წელს კრუმინში აღმოაჩინა მთავარმა მწვრთნელმა ალექსანდრ გომელინსკიმ და ის მიიყვანა საკალათბურთო კლუბ რიგა ASK-ში. მან ასევე მოიგო ვერცხლის მედალი 1956, 1960 და 1964 წლების ოლიმპიურ თამაშებზე. იანისმა ასევე ითამაშა 1959 წელს გამართულ ფიბას მსოფლიო ჩემპიონატზე.

## პირადი ცხოვრება
იანის კრუმინში თავის მეუღლეს, ინესას შემთხვევით შეხვდა. 1960 წელს, როდესაც იგი მოქანდაკედ მუშაობდა, მას ლატვიის საბჭოთა სოციალისტური რესპუბლიკის 20 წლის იუბილესთან დაკავშირებით კრუმინშის ძეგლის გაკეთება დაავალეს. წყვილს სამი შვილი, ორი ვაჟი და ერთი ქალიშვილი ჰყავდა. კალათბურთის თამაშიდან პენსიაზე გასვლის შემდეგ, კრუმინში ოჯახურ ბიზნესზე მუშაობდა და ცნობილი ლითონზე მომუშავე გახდა. იანისი გარდაიცვალა 1994 წლის 20 ნოემბერს, 64 წლის ასაკში.

## რესურსები ინტერნეტში
*ფიბას პროფილი 1
*ფიბას პროფილი 2
*ფოტო: კრუმინში (მარცხნივ) ჟან-კლოდ ლეფევრის წინააღმდეგ (რუსულად)
*

## სქოლიო
კატეგორია:ლატვიელი კალათბურთელები
კატეგორია:დაბადებული 1930
კატეგორია:გარდაცვლილი 1994
კატეგორია:გარდაცვლილი 20 ნოემბერი
კატეგორია:დაბადებული 30 იანვარი
კატეგორია:საბჭოთა ოლიმპიური ვერცხლის მედალოსნები
კატეგორია:ევრობასკეტის ოქროს მედალოსნები
ბასიანი (ანსამბლი)

მინი|250პქ|ანსამბლი „ბასიანი“
**ბასიანი** — ქართული ხალხური სიმღერის ანსამბლი. დაარსდა 2000 წელს საქართველოს საპატრიარქოში, 2013 წელს კი მიენიჭა სახელმწიფო ანსამბლის სტატუსი.

„ბასიანი“ აქტიურადაა დაკავებული ქართული ტრადიციული მრავალხმიანობის პოპულარიზაციით. ანსამბლი ექსპედიციებითა და კონცერტებით სტუმრობს საქართველოს სხვადასხვა კუთხეს, აღადგენს სიმღერა-გალობის მივიწყებულ ნიმუშებს, მონაწილეობს ცნობილ ფესტივალებში, კონცერტებსა და „ვორქშოფებს“ მართავს მსოფლიოს პრესტიჟულ დარბაზებსა და უნივერსიტეტებში, გამოსცემს კომპაქტ-დისკებს.

ანსამბლს ჩაწერილი და გამოცემული აქვს ტრადიციული სიმღერა-გალობის 300-მდე ნიმუში, რომელიც მსოფლიოს მასშტაბით ვრცელდება.

## რესურსები ინტერნეტში
* 

## სქოლიო
კატეგორია:ქართული ანსამბლები
ხერეს-დე-ლა-ფრონტერა

**ხერეს-დე-ლა-ფრონტერა** () — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კამპინია-დე-ხერესის კომარკის შემადგენლობაში.  ფართობი — 1188,14 კმ². მოსახლეობა — 213 105 კაცი (2020 წ.).

## იხილეთ აგრეთვე
* კადისის მუნიციპალიტეტები

## რესურსები ინტერნეტში
* ხერეს-დე-ლა-ფრონტერის იმუნიციპალიტეტის ოფიციალური საიტი

## სქოლიო
კატეგორია:ხერეს-დე-ლა-ფრონტერა
ხიმენა-დე-ლა-ფრონტერა

**ხიმენა-დე-ლა-ფრონტერა** () — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კამპო-დე-გიბრალტარის კომარკის შემადგენლობაში.  ფართობი — 347 კმ². მოსახლეობა — 6707 კაცი (2020 წ.).

## იხილეთ აგრეთვე
* კადისის მუნიციპალიტეტები

## რესურსები ინტერნეტში
* ხიმენა-დე-ლა-ფრონტერის მუნიციპალიტეტის ოფიციალური საიტი

## სქოლიო
კატეგორია:კადისის მუნიციპალიტეტები
ჩრდილოეთ ამერიკისა და კანადის ეპარქია

**ჩრდილოეთ ამერიკისა და კანადის ეპარქია** — საქართველოს მართლმადიდებელი ეკლესიის ეპარქია ჩრდილოეთ ამერიკაში.

## ისტორია 
ქართველი ემიგრანტები ჩრდილოეთ ამერიკაში გამოჩდნენ 1920-იან წლებში, მას შემდეგ, რაც საქართველო დემოკრატიული რესპუბლიკის ბოლშევიკური რუსეთის მიერ ოკუპაცია მოხდა, ნაწილი კი 1924 წლის აჯანყების შემდეგ.

2009 წლის 30 აპრილს საქართველოს მართლმადიდებელური ეკლესიის, წმინდა სინოდის გადაწყვეტილებით, ჩრდილოეთ ამერიკაში ქართული მრევლის მმართველად დაინიშნა ეპისკოპოსი დიმიტრი (შიოლაშვილი). ხოლო 2014 წლის 22 ივნისიდან ეპისკოპოსი საბა(ინწკირველი).

2014 წლის, 3 ივნისს საქართველოს მართლმადიდებლური ეკელსიის გადაწყვეტილებით წარმოიქმან, დამოუკიდებელი, ჩრდილოეთ ამერიკის ეპარქია. ერთდროულად, სინოდმა დაადგინა ყველა ქართულ უცხოურ სამრევლოში დაეარსებინათ კულტურული დასასულიერო ცენტრები, აგრეთვე საკვირაო სკოლებიც.

2014 წლის 3 ივნისს საქართველოს მართლმადიდებლური ეკლესიის, წმ.სინოდის გადაწყვეტილებით, ჩამოყალიბდა ჩრდ.ამერიკის ეპარქია,  ამასთანავე გადაწყდა დაარსებულიყო საქართველოს უცხოურ სამრევლოებში  სასულიერო და კულტურის ცენტრები და საკვირაო სკოლები.
## ეპისკოპოსები 
* დიმიტრი (შიოლაშვილი) (2009 წლის 30 აპრილი - 2014 წლის 3 ივნისი)
* საბა (ინწკირველი) (2014 წლის 22 ივნისიდან)

## სქოლიო 
კატეგორია:საქართველოს ეპარქიები
რაზნომოიკა (ბაშკირეთი)

**რაზმონოიკა** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 13 ადამიანი.  რაიონულ ცენტრ ერმოლაევოდან დაშორებულია 32 კილომეტრით. უახლოესი რკინიგზის სადგურია ერმოლაევო, რომელიც დაშორებულია 32 კმ-ით. 

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
ქურქუმა

**ქურქუმა** () — მრავალწლოვანი ბალახების გვარი ჯანჯაფილისებრთა ოჯახისა. სიმაღლეში 0,5–3 მეტრს აღწევს. ფესურა სქელია, დამატებითი ფესვები ხშირად ბოლქვისებურადაა გამსხვილებული. ფოთლები ჩვეულებრივ მსხვილი, ლანცეტა ან წაგრძელებულია. ყვავილები მრავალნაირი შეფერვისაა, სამნაკვთიანი, ორსქესიანი, შეკრებილია კენწერულ ყვავილედებში. ყვავილსაფრის ყველაზე დიდი ფოთლის ძირში მდებარეობს მარტოული მტვრიანა. ნაყოფი კოლოფია. მცენარის ყველა ნაწილი შეიცავს ეთერის ზეთს.

## სქოლიო 
კატეგორია:ჯანჯაფილისებრნი
აგილარ-დე-ლა-ფრონტერა

**აგილარ-დე-ლა-ფრონტერა** () — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის კამპანია-სურის კომარკის შემადგენლობაში.  ფართობი — 168 კმ². მოსახლეობა — 13 382 კაცი (2020 წ.).

## იხილეთ აგრეთვე
* კორდობის მუნიციპალიტეტები

## რესურსები ინტერნეტში
* აგილარ-დე-ლა-ფრონტერის მუნიციპალიტეტის ოფიციალური საიტი

## სქოლიო
კატეგორია:კორდობის მუნიციპალიტეტები
კორდობის მუნიციპალიტეტები

300px|მინი|კორდობის მდებარეობა ესპანეთის რუკაზე
კორდობის პროვინცია შედის ანდალუსიის ავტონომიურ გაერთიანებაში და შედგება 76 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

კორდობის მუნიციპალიტეტები ერთიანდებიან 8 კომარკაში: ალტო-გვადალკივირი, ვალიე-მედიო-დელ-გვადალკივირი, ვალიე-დე-ლოს-პედროჩესი, ვალიე-დელ-გუადიატო, კამპანია-სური, კამპანია-დე-ბაენა, კორდობა, სუბეტიკა. 

კორდობის პროვინციის ფართობია 13 550 კმ² და 2020 წლის მონაცემებით მოსახლეობის რაოდენობა შეადგენს 782 979 მაცხოვრებელს. დედაქალაქია კორდობა, რომელიც ფართობისა (1255,24 კმ²) და მოსახლეობის მიხედვით ყველაზე დიდი მუნიციპალიტეტია. ფართობით ყველაზე პატარა მუნიციპალიტეტია ფუენტე-ლა-ლანჩა (7,83 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
აჟდარბექი (მეჩეთი)

**„აჟბერბექი“** (; ასევე ცნობილია როგორც **ცისფერი მეჩეთი**) — მეჩეთი აზერბაიჯანის დედაქალაქ ბაქოში.

შენდებოდა 1912 წლის 2 მარტიდან 1913 წლის 3 დეკემბრამდე, არქიტექტორ ზივერ-ბეკ აჰმედბეკოვის პროექტით, მშენებლობა ორგანიზებული იქნა აჟდარ-ბექ აშურბეკოვის მიერ. არქიტექტურა უბრალოა.

## სქოლიო 
კატეგორია:აზერბაიჯანის მეჩეთები
კატეგორია:ბაქო
სლობოდა მიჩალოვიჩი

**სლობოდა მიჩალოვიჩ-ჩეტკოვიჩი** (სერბულ-კირილური: Слобода Мићаловић Ћетковић; დ. 21 აგვისტო, 1981), უფრო მეტად ცნობილი როგორც **სლობოდა მიჩალოვიჩი** — სერბი მსახიობი. ცნობილია მის მიერ შესრულებული როლებით ფილმებში „Zona Zamfirova“ და ტელესერიალებში „M(j)ešoviti brak“; „Ranjeni orao“.

## ადრეული და პირადი ცხოვრება
სლობოდა მიჩალოვიჩი დაიბადა 1981 წლის 21 აგვისტოს, იუგოსლავიის ქალაქ ლესკოვაცში. სლობოდა არის მსახიობ დრაგან მიჩალოვიჩის ქალიშვილი. ჰყავს ორი და, მირიანა და დრაგანა მიჩალოვიჩები. ბავშვობაში მიჩალოვიჩს სურდა გამხდარიყო ოპერის მომღერალი და ესწრებოდა სიმღერის გაკვეთილებს.

2008-2009 წლებში ითამაშა სერბეთის რადიო ტელევიზიის ტელესერიალში „Ranjeni orao]]“, რომელიც სერბეთის ყველა დროის ყველაზე ყურებადი სერიალი ნახა. მან აგრეთვე ითამაშა კატარინას როლი 2009 წელს გადაღებულ ფილმში „Sveti Georgije ubiva aždahu“,
2011-2012 წლებში მონაწილეობას იღებდა ტელესერიალში „Nepobedivo srce“.

## რესურსები ინტერნეტში
* 

## სქოლიო
კატეგორია:დაბადებული 21 აგვისტო
კატეგორია:დაბადებული 1981
კატეგორია:სერბი მსახიობები
კატეგორია:ცოცხალი ადამიანები
გია ჯიჭონაია

**გიორგი (გია) ჯიჭონაია** (დ. 1969 წ. 26 მაისი, ზუგდიდი) — ქართველი პოეტი, მწერალი. წერს ქართულ და მეგრულ ენებზე. 

## ბიოგრაფია
1993 წელს დაამთავრა თბილისის სახელმწიფო უნივერსიტეტის ისტორიის ფაკულტეტი.
1989 წელს გამოსცა პირველი პოეტური კრებული „მსურდა ლოცვა“. 2004 წელს გამოსცა სონეტების კრებული „სიყვარულის სონეტი“. 
2014 წელს გამოიცა გია ჯიჭონაიას 4 ტომი ციკლიდან „ადამიანური ყოფის გულსაკლავი სანახაობის ქრონიკა“:
# „წერილები ბედნიერებას“ (სონეტები). „მთვარის აბაზანები“ (ლექსი პროზად).
# „ოცდამეერთე საუკუნის ქალთა ილუზიები“. (ნოველები).
# „უკანასკნელი გასეირნება“. (ნოველები, მოთხრობები).
# „ოქროს ხანა“, ლირიკური დრამა. ლექსები, სონეტები.
2020 წელს გამოვიდა „კოლხური კირბები“, „მარტოობის ელეგიები“ და „კერიასთან მოსაყოლი რობაიები“, რომელსაც მწერალთა კავშირის პრემია გადაეცა. 

გია ჯიჭონაიამ შექმნა ლექსის ახალი ფორმა, რომელსაც დაარქვა *კირბები*. კირბები პირველად დაიწერა მეგრულად, შემდეგ ითარგმნა სხვა ენებზე. კოლხური კირბების უკრაინულად თარგმნილ კრებულს კიევში 2019 წელს გადასცეს უკრაინა-საქართველოს კულტურულ ურთიერთობათა უმაღლესი, დავით გურამიშვილის სახელობის საერთაშორისო პრემია. თბილისში კირბებს გადაეცა ილია ჭავჭავაძის პრემია.
2021 წელს, თბილისში გამოიცა გია ჯიჭონაიას მეგრულენოვანი კირბები, სონეტები, რობაიები და კრებული „წარსულიდან მომავლამდე“. 

2021 წელს „კოლხური კირბების“ ინგლისურად თარგმნილი კრებული გამოიცა საფრანგეთში (გამომცემელი edidion999) 
გია ჯიჭონაიას მეგრული კირბები თარგმნილია ქართულ, რუსულ, ინგლისურ, ფრანგულ და იტალიურ ენებზე.

გია ჯიჭონაიას კირბების ნახვა შესაძლებელია პოპულარულ ვებ-გვერდ amazon.com-ზე.

ფაზისის აკადემიის საერთო კრების 2022 წლის 29 ივლისის გადაწყვეტილებით, გია ჯიჭონაია აირჩიეს ფაზისის აკადემიის წევრად.

გია ჯიჭონაია არის „ღვთისმშობლის კვართის მცველთა ორდენის“ წევრი.

## ოჯახი
გია ჯიჭონაიას ჰყავს მეუღლე თამარ ჯინორია (დ. 1971) და ორი შვილი: ნინო (დ. 1998) და გიორგი (დ. 2009).

## რესურსები ინტერნეტში
*გია ჯიჭონაიას ნაწარმოებები
*გია ჯიჭონაიას ინტერვიუ

## სქოლიო
კატეგორია:დაბადებული 1969
კატეგორია:ქართველი პოეტები
კატეგორია:ქართველი მწერლები
ტატიანა მიხაილოვა-საარი

**ტატიანა მიხაილოვა-საარი** (, დ. 19 ივნისი, 1983), უფრო მეტად ცნობილი როგორც **ტანია** ან **ტანია მიხაილოვა** — რუსი-ესტონელი პოპ მომღერალი და მსახიობი. დაიბადა 1983 წლის 19 ივნისს, კალინინგრადში, მაგრამ ადრეული ასაკიდან ცხოვრობდა ესტონეთში.  ტანია იყო არაერთი მუსიკალური ბენდის წევრი. 2014 წელს წარადგინა ესტონეთი ევროვიზიაზე, სადაც წარსდგა სიმღერითh „Amazing“ და დაიკავა მე-12 ადგილი ნახევარ-ფინალში. ვერ მოახერხა ფინალში გასვლა.

## მუსიკალური კარიერა
ტანაიმ მუსიკალური კარიერა ბავშვობიდნვე დაიწყო და იღებდა მონაწილეობას ესტონეთში, რუსეთსა და უკრაინაში გამართულ ფესტივალებში. 1998 წელს მიხაილოვამ მოიგო ლატვიაში, იურმალაში გჩატარებული კონკურსი „Utrennaja zvezda“. 2002 წელს მიიღო მონაწილეობა ბალტიურ სიმღერის კონკურს „Fizz superstar 2002“.

2001 წელს ესტონელ პროდიუსერ სვენ ლიმჰუსთან და ესტონელ მომღერალ ლი ლუმისტესთან ერთად შექმნა ტექნო დუეტი, ბენდი „Nightlight Duo“. ბენდმა გამოუშვა ორი ალბომი, „Jäljed liival'“ („კვალი ქვიშაში“), და „Miks ma ei suuda su maailma muuta“ („რატომ არ შემიძლია შევცვალო მსოფლიო“). მეორე ალბომმა მოიგო საუკეთესო ალბომის ჯილდო „Aasta uustulnuk 2002“.

დუეტმა ორჯერ მიიღო მონაწილეობა ესტონეთში გამართულ ევროვიზიის შესარჩევ კონკურსში „Eurolaul“. 2002 წელს მათმა სიმღერამ „Another Country Song“ კონკურსზე მეორე ადგილი დაიკავა. ერთი წლის შემდეგ სიმღერამ „I can b the 1“ დაიკავა მე-4 ადგილი. ორი სიმღერის ავტორი იყო პროდიუსერი სვენ ლიმჰუსი.

ბენდი 2004 წელს ლი ლუმისტეს ორსულობის გამო დაიშალა და ტატიანამ მუსიკალური კარიერა დამოუკიდებლად განაგრძო.

### Jz Belle
პროდიუსერთან და კომპოზიტორთან ტიმო ვენდტთან ერთად ტანიამ 2004 წელს შექმნა ბენდი „Jz Belle“. პირველი ალბომი „Jz Belle“ 2004 წელს გამოვიდა. მეორე ალბომი „Teemant“ 2006 წელს გამოვიდა.

====ევროვიზია===
ტანიამ მოახერხა ესტონეთში მოეგო ევროვიზიის შესარჩევი კონკურსი „Eesti Laul 2014“. ფინალი მოიგო სიმღერით „Amazing]]“, ხმათა 53 პროცენტით. 15 მარტს სიმღერა ოფიციალურად გამოიცა.1. ტატიანამ მიიღო მონაწილეობა კონკურსში და ვერ მოახერხა ფინალში გასვლა, ნახევარ-ფინალში მიიღო 36 ქულა და დაიკავა მე-12 ადგილი.

## პირადი ცხოვრება
2016 წელს დაქორწინდა ესტონელ მომღერალ მიკ საარზე. 2018 წელს წყვილს შვილი შეეძინა.

## დისკოგრაფია
### ალბომები
*Jz Belle (2004)
*Teemant (2006)
*Gemini (2012)
*Amazing EP* (2014)
*Elan päev korraga* (2015)

### სინგლები
*„Kaasa mind vii“ (2006)
*„Sind nii kaua pole olnud siin“ (2007)
*„Sind ikka ootan“ (2007)
*„Supernatural“ (2012)
*„Sind ootan ikka veel“ (ft. მიკ საარი) (2013)
*„All in My Head“ (2013)
*„Amazing“ (2014)
*„Forevermore“ (2014)
*„Külmunud maa“ (2014)
*„Elan päev korraga“ (2015)
*„Hääletu peal“ (2015)

## რესურსები ინტერნეტში
* ოფიციალური საიტი 

## სქოლიო
კატეგორია:ესტონელი მომღერლები
კატეგორია:ესტონელი მსახიობები
კატეგორია:რუსი მსახიობები
კატეგორია:რუსი მომღერლები
კატეგორია:ცოცხალი ადამიანები
ბაბა კუხი ბაკუვის მეჩეთი

**ბაბა კუხი ბაკუვის მეჩეთი** () — მეჩეთი (ნანგრევები) აზერბაიჯანის დედაქალაქ ბაქოში. მდებარეობს ქალაქის ისტორიული ნაწილის, იჩერი-შეჰერის მიდამოებში, ქალწულის კოშკის ჩრდილოეთით. სავარაუდოდ ეკუთვნოდა სპარსელ მეცნიერსა და ღვთისმეტყველს ბაბა კუხი ბაკუვის.

## აღმოჩენა და შესწავლა 
მეჩეთი აღმოჩენილი იქნა 1990–1993 წლებში არქეოლოგიური გათხრების მიმდინარეობისას, რომელსაც აწარმოებდა არქეოლოგი ფარჰად იბრაჰიმოვი. მეჩეთის სამსხვერპლოზე აღმოჩენილი იქნა არაბული წარწერა — „ძალაუფლება ალაჰს ეკუთვნის“. იგი ეპიგრაფისტმა მეშადიხანუმ ნეიმათიმ წაიკითხა. წარწერის პალეოგრაფიულმა განსაკუთრებულობამ მკვლევრებს საშუალება მისცა ეს ძეგლი IX–X საუკუნის კუთვნილებად გამოეცხადებინათ.

## გალერეა 

"Baba Kuhi Bakuvi mosque" 2.JPG|
"Baba Kuhi Bakuvi mosque".JPG
Məscid və məscid həyəti ibadət yeri (3).jpg

## სქოლიო 
კატეგორია:ბაქოს ღირსშესანიშნაობები
ბებიები (ანსამბლი)

**«ბებიები»** () — აზერბაიჯანული ფოლკლოლური და ცეკვის ჯგუფი-ანსამბლი აზერბაიჯანის ლენქორანის რაიონის სეპარადის დასახლებიდან. ანსამბლი 1970 წელს გამოჩნდა და ექვსი მონაწილისაგან შედგება. ჯგუფის რეპერტუარში 70-ზე მეტი ხალხური სიმღერა და ბაიათი შედის, რომლებიც სრულდება აზერბაიჯანულ და ტალიშურ ენებზე. 1997 წლამდე ჯგუფი მოიხსენიებოდა სახელით «Һовон» (ტალ.«დები»). ევროვიზია 2012-ში მონაწილეობისათვის ჩატარებულ შერჩევით ტურში ეროვნულ რუსული ანსამბლის «ბურანოვის ბებიები»-ის გამარჯვების შემდეგ, აზერბაიჯანულმა ჯგუფმაც გამოთქვა სურვილი მონაწილეობა მიეღო ამ ფესტივალში.

## სქოლიო
კატეგორია:აზერბაიჯანული მუსიკა
კატალინ ნოვაკი

**კატალინ ევა ვერეში-ნოვაკი** (დ. 6 სექტემბერი, 1977, სეგედი, უნგრეთის სახალხო რესპუბლიკა) — უნგრელი პოლიტიკოსი. უნგრეთის ეროვნული ასამბლეის წევრი. პოლიტიკური პარტია „ფიდესის“ ვიცე-პრეზიდენტი. უნგრეთის პრეზიდენტი 2022 წლის 10 მაისიდან 2024 წლის 10 თებერვლამდე.

## განათლება
დაიბადა უნგრეთის ქალაქ სეგედში. კატალინამ საშუალო განათლება ენდრე საგვარის სკოლაში, სეგედში მიიღო. სკოლა 1996 წელს დაამთავრა, ამის შემდეგ კორვინუს უნივერსიტეტში სწავლობდა ეკონომიკას, შემდეგ სწავლობდა სეგედის უნივერსიტეტის იურიდიულ ფაკულტეტზე. აგრეთვე სწავლობდა პარიზის ნანეტრის უნივერსიტეტში. ნოვაკი მშობლიური უნგრულის გარდა ფლობს ფრანგულ, ინგლისურ და გერმანულ ენებს.

2014 წელს გახდა სახელმწიფო მდივანი ოჯახისა ახალგაზრდულ საქმეთა საკითხებში. თანამდებობას 2014-2020 წლებში იკავებდა. 2020 წელს ნოვაკი მინისტრის თანამდებობაზე დაინიშნა. არის უპორტფელო მინისტრი ოჯახის საკითხებში.

2017 წლიდან კატალინ ნოვაკი არის პარტია „ფიდესის“ ვიცე-პრეზიდენტი.

2018 წლის საპარლამენტო არჩევნების შემდეგ არჩეული იქნა უნგრეთის ეროვნული ასამბლეის წევრად. 2018 წლის 5 მაისიდან არის უნგრეთის ეროვნული ასამბლეის წევრი.

მის სახელს უკავშირდება შემდეგი ქმედებები: 2018 წელს „ოჯახის წლის“ გამოცხადება, „ბუდაპეშტის ორწლიანი დემოგრაფიული სამიტის“ ორგანიზება, ასევე მრავალი ინიციატივის შემუშავება, მაგალითად გათავისუფლება საშემოსავლო გადასახადიდან მინიმუმ ოთხი ბავშვის აღმზრდელი ქალებისთვის, საბინაო პროგრამა და სხვ.

2024 წლის 10 თებერვალს გადადგა თანამდებობიდან მას შემდეგ, რაც გაირკვა, რომ 2023 წლის აპრილში მან შეიწყალა ბიჩკეს ბავშვთა სახლის დირექტორის ყოფილი მოადგილე, რომელიც მონაწილეობდა პედოფილიის საქმეში და მისჯილი ჰქონდა პატიმრობა.

## პირადი ცხოვრება
კატალინ ნოვაკი დაქორწინებულია იშტვან ატილა ვერეშზე. ჰყავს სამი შვილი: ადამი (დ. 2004), ტომაში (დ. 2006) და კატა (დ. 2008).

## საერთაშორისო აღიარება
2019 წელს კატალინ ნოვაკი გახდა საპატიო ლეგიონის ორდენის კავალერი. კატალინ ნოვაკს მიღებული აქვს პოლონეთის ღირსების ორდენი.

## რესურსები ინტერნეტში
* კატალინ ნოვაკის ოფიციალური საიტი 

## სქოლიო
კატეგორია:დაბადებული 6 სექტემბერი
კატეგორია:დაბადებული 1977
კატეგორია:უნგრეთის პრეზიდენტები
კატეგორია:უნგრელი ქალი პოლიტიკოსები
კატეგორია:ქალი პრეზიდენტები
კატეგორია:ევროპის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
გეისარიე

**გაისარე** () — ნახიჩევანის ავტონომიური რესპუბლიკაში მდებარე ქალაქ ორდუბადეს ცენტრში ბაზრის მოედანზე განლაგებული XVII საუკუნის ისტორიულ-არქიტექტურული ძეგლი. ის არის ერთ-ერთი თურქულ-ისლამური ძეგლი ნახიჩევანში. ის შედგება ერთი დიდი და მის გარშემო განლაგებული 16 პატარა გუმბათისაგან. ძეგლი აგებულია გამომწვარი აგურისაგან და სიმაღლით 8,5 მეტრია. ისტორიული ნაგებობის ფანჯრები ფიჭური სისტემით არის განლაგებულ. აქ ძირითადად ოქროს სამკაულები იყიდებოდა. ასევე გასაყიდად გამოფენილია შაჰების რამდენიმე ნივთი, ისეთები როგორიცაა ძვირფასეულობები, წითელი ძვირფასი ქვები. ამიტომ ამ ძეგლს კიდევ «ბაზარ შახა» ეწოდება[1]. შაჰ აბასმა ეს შენობა თავისი ცოლისათვის ააშენა. ნაგებობის მიზანი იყო შაჰ აბასის კუთვნილი ოქროსა და ძვირფასეულობების გაყიდვა.

მოგვიანებით შენობა გამოიყენებოდა როგორც ზორხანა. ზორხანის მოქმედების პერიოდში თავის ძალებს სცდიდნენ მოჭიდავეები ირანიდან, თურქეთიდან, ხამადანადან და სხვადასხვა ადგილებიდან. გამარჯვებული ღებულობდა მუჭა ოქროს ხანის კელიაში მყოფისაგან. დაახლოებით 19 საუკუნის შუა წლებში ამ შენობაში იკრიბებოდნენ ორდუბადეში დაარსებული ლიტერატურული კრების «ანკუმანი-შუარა»-ს წევრები, კითხულობდნენ საკუთარ ნაწარმოებებს და ლიტერატურულ დისკუსიებს მართავდნენ. ХХ საუკუნეში ძეგლი მოქმედებდა როგორც აბრეშუმის ქსოვილის წარმოების საამქრო, ხოლო 1978 წელს აღდგენილი იქნა არქიტექტორ ზაქირ ბაბაევის მიერ. ნახიჩევანის ავტონომიური რესპუბლიკის უმაღლესი საბჭოს თავმჯდომარის ბრძანების თანახმად 2010 წელს გეისარიეში ჩატარდა აღდგენითი სამუშაოები.

1991 წლიდან ამ შენობაში მოქმედებს ორდუბადის რაიონის ისტორიულ-ეთნოგრაფიული მუზეუმი[1]. 2011 წლის 14 იანვარს რესტავრაციის შემდეგ ხელახლა გაიხსნა ისტორიული ძეგლი გეისარიე.

## ექსპონატები 
მუზეუმში გამოფენილია უძველესი დროის მხატვრული ექსპონატები, მათ შორის აბრეშუმის ნაკეთობები. მასში დაცულია 4000-ზე მეტი ექსპონარი, 150 ექსპონატთან დაწყებულია აღდგენითი სამუშაოები. 2016 წელს მუზეუმში XIV-XV საუკუნის დროინდელი იარაღის, სპილენძის ტარასა და ისტორიული ლიტერატურის სახით წარმოდგენილი 30-ზე მეტი ახალი ექსპონატი გაჩნდა. მუზეუმში ინახება რკინის ინსტრუმენტები. რაიონში მცხოვრები ასაკოვანი ადამიანების გადმოცემის თანახმად, XVII საუკუნეში ორდუბადში სახლების კარებზე ეკიდა ორი სხვადასხვა რკინის ჩაქუჩი. ერთი მათგანით აკაკუნებდნენ ქალები, და შესაბამისად სახლის კარებს ქალი აღებდა. მეორე ინსტრუმენტით კი აკაკუნებდნენ მამაკაცები.

ჩვენს ერამდე II-I ათასწლეულს მიკუთვნებლი გამიგაიას გრანიტის ქვები მუზეუმის უძველეს ექსპონატებს წარმოადგენს. აქ ასევე შენახულია ყურანის 32 ხელნაწერის კოპია.

ორდუბადის მუზეუმში ასევე არის სკივრი ზანზალაკით. ორდუბადელმა მდიდარმა სახელად არბუბმა საფრანგეთიდან ჩამოიტანა თავისი ძვირფასი ნივთების შესანახად. სკივრის წონა 347 კილოგრამია. ასევე არის სეიფი ოქროს შესანახად. ზანზალაკს სკივრის მოპარვისაგან დაცვის დანიშნულება აქვს.

## გალერეა 

File: Ordubadda Qeysəriyyə abidəsi 04.JPG|
File: Ordubadda Qeysəriyyə abidəsi 02.JPG|
File: Ordubadda Qeysəriyyə abidəsi 01.JPG|

## სქოლიო
კატეგორია:აზერბაიჯანის შენობა-ნაგებობები
კატეგორია:აზერბაიჯანის ღირსშესანიშნაობები
კატეგორია:აზერბაიჯანული კულტურა
ეროვნული მუსიკის დღე

**„ეროვნული მუსიკის დღე“** () — დღესასწაული, რომელიც აზერბაიჯანში ყოველწლიურად 18 სექტემბერს, აზერბაიჯანის თანამედროვე პროფესიონალური მუსიკალური ხელოვნების დამაარსებლის უზეირ ჰაჯიბეკოვის დაბადების დღეს, აღინიშნება.. ის სამუშაო დღედ არის გამოცხადებული.

ტრადიციულად ამ დღეს აზერბაიჯანის სახელმწიფო კონსერვატორიის შენობის წინ (ამჟამად — ბაქოს მუსიკალური აკადემია), რომელიც ჰაჯიბეკოვის სახელს ატარებს, ბევრი ადამიანი იკრიბებოდა. აქ აზერბაიჯანის სახელმწიფო სიმფონიური ორკესტრი, რომელიც ასევე ჰაჯიბეკოვის სახელს ატარებს, ნიაზის ხელმძღვანელობით კომპოზიტორის ნაწარმოებებს ასრულებდა. აზერბაიჯანის კულტურისა და ტურიზმის სამაინსტრო ეროვნული მუსიკის დღის ზეიმთან დაკავშირებით მთელ რიგ ღონისძიებებს ატარებს: ბაქოს მუსიკალური აკადემიის წინ ამ დღესთან დაკავშირებული სადღესასწაულო ცერემონიალი მიმდინარეობს, უზეირ ჰაჯიბეკოვის სახლ-მუზეუმის შენობაში კულტურული

ღონისძიებები ტარდება, ჰეიდარ ალიევის სახელობის სასახლეში ეწყობა უზიერ ჰაჯიბეკოვის ხსოვნისადმი მიძღვნილი სადღსასწაულო საღამო.

## იხილეთ აგრეთვე 
* აზერბაიჯანის მუსიკა

## სქოლიო 
კატეგორია:აზერბაიჯანის დღესასწაულები
ლია ოლგუტა ვასილიესკუ

**ლია ოლგუტა ვასილიესკუ** (დ. 18 ნოემბერი, 1974) — რუმინელი პოლიტიკოსი. რუმინეთის სოციალ-დემოკრატიული პარტიის წევრი. 2012-2017 წლებში იყო ქალაქ კრაიოვას მერი. გადადგომის შემდეგ დაიკავა რუმინეთის შრომის, ოჯახისა და სოციალური დაცვის მინისტრის თანამდებობა. 2017-2018 წლებში იყო რუმინეთის შრომის, ოჯახისა და სოციალური დაცვის მინისტრი.

## პირადი ცხოვრება
კრაივოას ხელშეკრულების შემდეგ, რომლის მიხედვითაც კარდილატერი რუმინეთისგან ბულგარეთს გადაეცა, ვასილიესკუს წინაპრებმა 1940 წელს დატოვეს რეგიონი. მშობლიურ ქალაქში ვასილიესკუმ დაამთავრა ელენეა კუზას ეროვნული კოლეჯი. 1997 წელს ვასილიესკუმ დაამთავრა კრაიოვას უნივერსიტეტის ფილოლოგიისა და ისტორიის ფაკულტეტი (რუმინულ-იტალური ენის  სპეციალობით).

1997-2000 წლებში კრაიოვაში ოლგუტა ვასილიესკუ მუშაობდა ადგილობრივ გაზეთ „Cuvântul Libertăţii“. თავდაპირველად ის იყო რედაქტორი. მოგვიანებით 1998 წელს გახდა საგამოძიებო დეპარტამენტის უფროსი. 1999 წელს გახდა რედაქტორის მოადგილე.

ვასილიესკუს დაწერილი აქვს წიგნები „Cultura:factor de securitate nationala“ (კულტურა: ეროვნული უშიშრეობის ფაქტორი) და „Vilfredo Pareto si contributia lui la dezvoltarea sociologiei moderne“ (ვილფრედო პარეტო და მისი წვლილი თანამედროვე სოციოლოგიის განვითარებაში).

ვასილიესკუს ყოფილი მეუღლე არის „PRO TV“-ის ყოფილი წამყვანი ოვიდიუ ვლასოპოლი. ვასილიესკუს და ვლასოპოლს ჰყავთ საერთო შვილი.

ვასილიესკუ ფლობს შავ ქამარს კარატეში. ვასილიესკუ არის მსოფლიო კიკბოქსინგის ორგანიზაციის შვილობილი რუმინული ორგანიზაციის პრეზიდენტი (WAKO PRO). ვასილიესკუს პოლიტიკური კარიერა 1991 წელს დაიწყო. 1991-2007 წლებში იყო „დიდი რუმინეთის პარტიის“ წევრი. 2007 წლიდან არის რუმინეთის სოციალურ-დემოკრატიული პარტიის წევრი.

## რესურსები ინტერნეტში
* ოფიციალური საიტი

## სქოლიო
კატეგორია:რუმინელი პოლიტიკოსები
კატეგორია:ცოცხალი ადამიანები
ბონ სკოტი

**რონალდ ბელფორდ „ბონ“ სკოტი** (ინგლ. Ronald Belford „Bon“ Scott; 9 ივლისი, 1946 – 19 თებერვალი, 1980) — შოტლანდიური წარმოშობის ავსტრალიელი მომღერალი და სიმღერების ავტორი, ყველაზე კარგად ცნობილი, როგორც AC/DC-ის წამყვანი მომღერალი და ლირიკოსი 1974 წლიდან 1980-მდე, გარდაცვალებამდე.

## ბიოგრაფია
სკოტი ქალაქ ფორფარში, ანგუსის საბჭოში, შოტლანდიაში, დაიბადა და ადრეული წლები კირიმიურში გაატარა. 1952 წელს, ექვსი წლის ასაკში, ოჯახთან ერთად საცხოვრებლად ავსტრალიაში გადავიდა, სადაც თავდაპირველად ოთხი წლის მანძილზე მელბურნში იცხოვრა, შემდეგ კი ფრიმანტლში, დასავლეთ ავსტრალიაში, გადავიდა.

სკოტმა თავისი პირველი ბენდი The Spektors 1964 წელს ჩამოაყალიბა, რომელშიც ის დრამერი იყო და ხანდახან ვოკალისტის ფუნქციებსაც ითავსებდა. ბონი კიდევ რამდენიმე ბენდის წევრი იყო, მაგალითად, The Valentines და Fraternity, სანამ 1974 წელს AC/DC-ში დეივ ევანზს ჩაანაცვლებდა, როგორც წამყვან მომღერალს. 1970-იან წლებში AC/DC-ის პოპულარობამ იმატა თავდაპირველად ავსტრალიაში, შემდეგ კი — მსოფლიო მასშტაბითაც. 1979 წელს ჯგუფის ახალმა ალბომმა *Highway to Hell*-მა ამერიკის შეერთებული შტატების ტოპ ოცეულში დაიმკვიდრა ადგილი, ბენდი დიდი კომერციული წარმატების პირას იყო. თუმცა 1980 წლის 19 თებერვალს სკოტი ლონდონში გარდაიცვალა, ტრაგიკული სიკვდილის დეტალები ბოლომდე გარკვეული არაა და სიკვდილის მიზეზად სხვადასხვა ფაქტები სახელდება. ოფიციალური ვერსიით, სკოტი ძლიერი ალკოჰოლური ინტოქსიკაციის შედეგად გარდაიცვალა.

ბონ სკოტის სიკვდილის შემდეგ თავდაპირველად AC/DC დაშლასაც კი აპირებდა, თუმცა შემდეგ სკოტის ადგილას ჯგუფმა ინგლისელი ბრაიან ჯონსონი მიიღო, ბრიტანული გლემ-როკ ჯგუფის, Geordie-ის, მომღერალი. AC/DC-ის შემდგომი ალბომი *Back in Black* ხუთი თვის შემდეგ გამოვიდა და ის სკოტის ხსოვნას ეძღვნებოდა. *Back in Black* იმდენად წარმატებული ალბომი გამოდგა, რომ მსოფლიოში ყველა დროის გაყიდული მუსიკალური ალბომების რაოდენობით მეორე ადგილზე გავიდა.

2004 წელს ბრიტანულმა ჟურნალმა *Classic Rock-*მა სკოტი „ყველა დროის საუკეთესო 100 წამყვანი ვოკალისტის“ სიაში შეიყვანა. 2006 წელს *Hit Parader-*მა სკოტი მეხუთე ადგილზე გაიყვანა თავის სიაში „ყველა დროის საუკეთესო 100 მძიმე მეტალის ვოკალისტი“.

## ლიტერატურა 
* Wall, Mick (2012). ''AC/DC: Hell Ain't a Bad Place to Be*. London: Orion Publishing group. 
* Fink, Jesse (2017), *Bon: The Last Highway, The Untold Story of Bon Scott and AC/DC's Back In Black'', Penguin Random House Australia.

## რესურსები ინტერნეტში 
* ბონ სკოტის ბიოგრაფია
* AC/DC-ის ოფიციალური საიტი

## სქოლიო 
კატეგორია:დაბადებული 9 ივლისი
კატეგორია:დაბადებული 1946
კატეგორია:გარდაცვლილი 19 თებერვალი
კატეგორია:გარდაცვლილი 1980
კატეგორია:XX საუკუნის ავსტრალიელი მუსიკოსები
კატეგორია:ავსტრალიელი მამაკაცი მუსიკოსები
კატეგორია:ავსტრალიელი სიმღერების ავტორები
კატეგორია:ავსტრალიელი მომღერლები
კატეგორია:ავსტრალიელი როკ-მომღერლები
კატეგორია:ბლუზ-როკ მუსიკოსები
კატეგორია:APRA-ს ჯილდოს მფლობელები
კატეგორია:როკ-ენ-როლის დიდების დარბაზში შესული შემსრულებლები
ელ-ბუსტე

**ელ-ბუსტე** (, ) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ტარასონა-ი-ელ-მონკაიოს კომარკის შემადგენლობაში.  ფართობი — 7,611292 კმ². მოსახლეობა — 71 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* Gran Enciclopedia Aragonesa - ელ-ბუსტე 

## სქოლიო
კატეგორია:სარაგოსის მუნიციპალიტეტები
ოკის ნაკრძალი

**ოკის ნაკრძალი** () — ნაკრძალი რუსეთის ფედერაციაში, რომელიც მდებარეობს მესჩერას დაბლობზე, მდინარე ოკასა და პრას ჭალებში. დაცული ტერიტორია მდებარეობს რიაზანის ოლქში, ქალაქ რიაზანიდან 60 კილომეტრით ჩრდილო-აღმოსავლეთით.  1994 წელს „მდინარეების, ოკასა და პრას ჭალები რამსარის კონვენციით დაცულ ჭარბტენიან ტერიტორიად გამოაცხადეს. 1978 წელს ოკის ნაკრძალი იუნესკოს ადამიანისა და ბიოსფეროს ნაკრძალად დასახელდა. ნაკრძალი ოფიციალურად შეიქმნა 1935 წელს და მას 55 722 ჰექტარი ფართობი უჭირავს.

ნაკრძალისთვის დამახასიათებელია ნოტიო კონტინენტური კლიმატი. ჰაერის საშუალო წლიური ტემპერატურაა 4,2 ° C, ხოლო ნალექების საშუალო წლიური რაოდენობა 534 მილიმეტრს შეადგენს.

## ტოპოგრაფია
ოკის ნაკრძალის რელიები ძირითადად (90%) ტყეებს, კერძოდ კი ტორფნარებს უჭირავს. დაცული ტერიტორიის სხვა ნაწილებს ჭაობები (5%) და მშრალი ადგილები (5%) იკავებს. მდინარე პრას გასწვრივ ჭალები მდებარეობს, რომელიც ოკას შენაკადია. დინარეების ოკასა და პრას გარდა, ნაკრძალში ასევე გაედინება მდინარე ლამშა და შავი მდინარე. ტერიტორიის სიმაღლე 80 მეტრიდან 200 მეტრამდე მერყეობს. დაცული ტერიტორიის მოსაზღვრე ადგილები ძირითადად სოფლის მეურნეობისთვის გამოიყენება და სათიბავი მდელოებია.

ოკის ნაკრძალისთვის დამახასიათებელია ნოტიო კონტინენტური კლიმატი (კიოპენის კლიმატის კლასიფიკაცია (Dfb)). ეს კლიმატი ხასიათდება ტემპერატურის მკვეთრი ცვალებადობით, როგორც დღის განმავლობაში, ასევე სეზონურად. დამახასიათებელია თბილი ზაფხული და ცივი, თოვლიანი ზამთარი. ოკის ნაკრძალის საშუალო ტემპერატურა 11.6 ° C-დან (თებერვალი) 19.8 ° C-მდე (ივლისი) მერყეობს. ნალექიანობა ცვალებადია, 347 მილიმეტრიდან 918 მმ-მდე მერყეობს. ოკის ნაკრძალში ხშირია დასავლეთის და სამხრეთ-დასავლეთის ქარები.

ნაკრძალის ტერიტორიაზე ცენტრალური ევროპისთვის დამახასიათებელი ცხოველები ბინადრობენ. ყველაზე გავრცელებული ძუძუმწოვრებია: ვოლი (მღრღნელების 60%), მინდვრის თაგვები და ტყის თაგვები. მტაცებლებიდან ბინადრობენ მელიები, მგლები და მაჩვები. ჩლიქოსან ცხოველებს მიეკუთვნება ევროპული შველი, ხარირემი და გარეული ღორი. ნაკრძალში მომუშავე მეცნიერებმა აღრიცხეს 61 სახეობის ძუძუმწოვარი, 266 ფრინველი, 11 ამფიბია, 6 ქვეწარმავალი, 39 თევზი და 3883 უხერხემლო არსება.

ნაკრძალის ტერიტორიაზე 1959 წელს დაარსდა ევროპული ბიზონის სანაშენე ცენტრი. დაცულ ტერიტორიაზე ასევე არის წეროების გასამრავლებელი ცენტრი, რომელიც შეიქმნა 1979 წელს.

## ეკოგანათლება და წვდომა
იმის გათავლისწინებით, რომ ოკის ნაკრძალს მკაცრი ნაკრძალის სტატუსი აქვს მინიჭებული, ის ძირითადად დახურულია ფართო საზოგადოებისათვის. ოკის ნაკრძალი ემსახურება მხოლოდ მეცნიერებს და იმ პირებს, რომლებსაც „გარემოსდაცვითი განათლების“ მიზნები აქვთ. ასეთ ადამიანებს პარკში ვიზიტის შეთანხმება დაცული ტერიტორიის მენეჯმენტის ცენტრთან შეუძლიათ. ტურისტებს შეუძლიათ მოინახულონ ბირკინის ტყის ბუფერული ტერიტორიები. ასევე არის უამრავი ეკოტურისტული მარშრუტი, რომელიც ღიაა საზოგადოებისთვის, მაგრამ ვიზიტამდე საჭიროა წინასწარი ნებართვის მიღება. ოკის ნაკრძალის ადგილობრივი ოფისი ბირკინ ბორშია განთავსებული.

1985 წელს ოკის ნაკრძალმა ბიოსფეროს სტატუსი ოფიციალურად მიიღო. 

## რესურსები ინტერნეტში
* ოკის ნაკრძალის რუკა, OpenStreetMap
* მდინარე ოკასა და პრას ჭარბტენიანი ტერიტორიები, რამსარის ძეგლი, ProtectedPlanet
* ოკის ნარძალის რუკა, ProtectedPlanet 
## სქოლიო
კატეგორია:რამსარის ძეგლები რუსეთში
კატეგორია:რუსეთის ნაკრძალები
უელვის მუნიციპალიტეტები

300px|მინი|უელვის მდებარეობა ესპანეთის რუკაზე
უელვის პროვინცია შედის ანდალუსიის ავტონომიურ გაერთიანებაში და შედგება 80 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

უელვის მუნიციპალიტეტები ერთიანდებიან 6 კომარკაში: ანდევალო, უელვა, კოსტა-ოქსიდენტალი, კუენკა-მინერა, სიერა-დე-უელვა, ელ-კონდადო. 

უელვის პროვინციის ფართობია 10 128 კმ² და 2019 წლის მონაცემებით მოსახლეობის რაოდენობა შეადგენს 521 870 მაცხოვრებელს. დედაქალაქია უელვა, რომელიც მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ქალაქი ალმონტე (861 კმ²), ხოლო ყველაზე პატარა — ლოს-მარინესი (10 კმ²) .

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ალექსანდრა გერასიმენია

**ალექსანდრა გერასიმენია** ( ; ლაცინკა: Aliaksandra Viktaraŭna Hierasimienia / Aleksandra Gerasimenya; დ. 31 დეკემბერი, 1985) — ბელარუსი ვეტერანი მოცურავე. დაიბადა 1985 წლის 31 დეკემბერს, ბელორუსიის საბჭოთა სოციალისტური რესპუბლიკის ქალაქ მინსკში. ოლიმპიადის ორგზის ვერცხლის პრიზიორი (2012) 50 და 100 მეტრზე თავისუფალი სტილით ცურაობაში. 2016 წლის ზაფხულის ოლიმპიური თამაშების ბრინჯაოს მედალის პრიზიორი 50 მეტრზე თავისუფალი სტილით ცურაობაში. მსოფლიო ჩემპიონი (2011 წელს) 100 მეტრზე თავისუფალი სტილით ცურაობაში, მსოფლიო ჩემპიონი (25 მეტრი). ევროპის ჩემპიონი (2010 წელს) 50 მეტრზე ზურგზე ცურვაში და სამგზის უნივერსიადის ჩემპიონი 50 მეტრზე თავისუფალი სტილით ცურვაში (ბელგრადი 2009, შენჟენი 2011 და ყაზანი 2013).

## საცურაო კარიერა
 წელს, ყაზანში]]
კარიერის განმავლობაში გამოდიოდა ბელარუსი სახელით. 2003 წელს დაისაჯა და მიიღო ორწლიანი დისკვალიფიკაცია აკრძალული ნივთიერება ნორანდროსტერონის მიღების გამო, გერასიმენიამ დაბრუნების შემდეგ მოიგო ოქროს მედალი, როგორც ევროპის, ისე მსოფლიო ჩემპიონატზე.

2011 წელს მოიპოვა ოქროს მედალი ცურვის მსოფლიო ჩემპიონატზე, 100მ თავისუფალ სტილში.

2012 წლის ზაფხულის ოლიმპიურ თამაშებზე გერასიმენიამ მოიპოვა ვერცხლის მედლები 50 და 100 მეტრზე თავისუფალი სტილით ცურაობაში.

კარიერის მანძილზე გერასიმენია ასპარეზობდა ცურვის ორ სახეობაში, თავისუფალი სტილით ცურვასა და ზურგით ცურვაში. მისი მწვრთნელები იყვნენ ელენა კლიმოვა და ოლგა იასკევიჩი.

## პოლიტიკური აქტივობა
ბელარუსის საპრეზიდენტო არჩევნების შემდგომ დაწყებული 2020 წლის ბელარუსის საპროტესტო გამოსვლების დროს იყო ოპოზციის მიერ მართული ბელარუსის საკონოორდინაციო საბჭოს შექმნილი ორგანიზაციის, ეროვნული ანტი-კრიზისული მენეჯმენტის წევრი და პასუხისმგებელი პირი სპორტსა და ახალგაზრდულ საკითხებში.

## სქოლიო
კატეგორია:ბელარუსი მოცურავეები
კატეგორია:ცოცხალი ადამიანები
კატეგორია:მინსკში დაბადებულები
Anna F.

**ანნა ვაპელი** (დ. 18 დეკემბერი, 1985), უფრო მეტად ცნობილია სასცენო სახელით **Anna F.** — ავსტრიელი მომღერალი, სიმღერების ავტორი და მსახიობი.

## ცხოვრება და კარიერა 
### 1996–2008: ადრეული ცხოვრება 
ვაპელი დაიბადა ავსტრიის ქალაქ ფრიდბერგში. მან სიმღერა ბავშვობაში დაიწყო. ვაპელმა გრაცში ისწავლა ინგლისური და იტალიური ფილოსოფია და ლიტერატურა და დასვენების დღეებში მუშაობდა ATV-ში.

### 2009–2011: კარიერის დასაწყისი
 წელს]]
2009 წლის ზაფხულში ანა იყო ლენი კრავიცის ევროპული ტურნეს გამხსნელი. მან მოიგო „ამადეუსის ავსტრიული მუსიკის ჯილდო 2009“, „პოპის“ კატეგორიაში.

2010 წლის 5 თებერვალს გამოაქვეყნა სადებიუტო ალბომი „For Real“. ალბომმა ავსტრიის მუსიკალურ ჩარტებში დაიკავა მესამე ადგილი და მიიღო ოქროს სერტიფიკატი. ვაპელმა მოაწყო ტური მთელი ავსტრიის მასშტაბით.

### 2012–დღემდე: სამსახიობო დებიუტი და მუსიკალური კარიერის განვითარება
2012 წელს ვაპელის დებიუტი შედგა დიტო ცინცაძის მიერ გადაღებულ გერმანულ-ავსტრიულ ფილმში „შეჭრა“, რომლის პრემიერაც 2012 წლის 30 ივნისს შედგა მიუნხენის კინოფესტივალზე.

2012 წელს ვაპელი საცხოვრებლად პრენცლაუზერ-ბერგში, ბერლინში გადავიდა. ის შეუერთდა მუსიკალურ ლეიბლს Polydor/Island (Universal Music Group). 2013 წლის აგვისტოში გამოუშვა სიმღერა „DNA“ და დაანონსა რომ ეს იქნებოდა მისი ალბომის „King in the Mirror“ პირველი სიმღერა. მუსიკალური ვიდეო 2013 წლის 3 აგვისტოს გამოვიდა. მან სიმღერა შეასრულა იან ბოიერმანის ტელეგადაცემაში „Lateline“.

ალბომი „King in the Mirror“ 2014 წლის თებერვალში გამოვიდა. ვაპელმა გახსნა ჯეიმზ ბლანტის ტური ავსტრიაში, გერმანიაში, იტალიასა და შვეიცარიაში.

2015 წლის ევროვიზიაზე ავსტრიის წარმომადგენლის შერჩევის პროცესში, ის იყო მუსიკოსთა მწვრთნელი. ამ პერიოდში ის იყო „ORF“-ის გუნდის წევრი და აქტიურად იღებდა მონაწილეობას წარმომადგენლის შერჩევის პროცესში.

2017 წელს ანნამ ჩაწერა ახალი ალბომი პროდიუსერ დანიელ ბრანდტთან ერთად, რომელთანაც იმ პერიოდში სასიყვარულო ურთიერთობა ჰქონდა.

## რესურსები ინტერნეტში
* 

## სქოლიო
კატეგორია:დაბადებული 18 დეკემბერი
კატეგორია:დაბადებული 1985
კატეგორია:ავსტრიელი მომღერლები
კატეგორია:ავსტრიელი მსახიობები
კატეგორია:ცოცხალი ადამიანები
ციმიციფუგა

**ციმიციფუგა** აქვთ დაღარული, 50–200 სმ სიმაღლის ღერო. ფოთლები ორ-სამჯერ სამმაგი ან ფრთისებრია, შიშველი ან რკინისფერი ბეწვით შემოსილი, რომელთა სეკრეტი მცენარეს უსიამოვნო სუნს აძლევს. ყვევილები დიამეტრით 5 სმ-მდეა, აქვთ უბრალო ყვავილსაფარი, შეკრებილი არიან მრავალყვავილიან ვერცხლისფერ-თეთრ-კრემისფერ კენწერულ მტევნებად ან მტევნისებრ საგველებად; მტვრიანები მრავალრიცხოვანია, გრძელი, ხშირად, გაფართოებული ძაფებით. ნაყოფი 2–8 ფოთლურისაგან შედგება. ცნობილია 18-მდე სახეობა. გავრცელებული არიან ჩრდილოეთ ნახევარსფეროს ნეოტროპიკულ ოლქებში. ციმიციფუგებს შორის არის სამკურნალო და დეკორატიული (კულტურაში — XVIII საუკუნიდან) მცენარეები. მყრალი ციმიციფუგა (*C. foetida*) გამოიყენება ბაღლინჯოებთან და სხვა მწერებთან საბრძოლველად, მათ შორის აზიურ ფაროსანასთან.

## სქოლიო 
კატეგორია:ბაიასებრნი
მაკრეთის ხიდი

**მაკრეთის ხიდი** () — ქვისთაღოვანი ხიდი სოფელ მაკრეთში (დღევანდელი კალე), ბორჩხის რაიონი, ართვინის პროვინცია. გადებულია მდინარე ჩხალაზე (ჭოროხის შენაკადი). ხიდის სიგრძეა 32 მ. სიმაღლე 9.5 მ., სიგანე 2.8 მ. ერთ-ერთი ვერსიით აიგო XIII საუკუნეში, მეორე ვერსიით ის XVIII საუკუნეში ოსმან ფაშას უნდა აეგო.

## სქოლიო 
კატეგორია:ნიგალის ქვისთაღოვანი ხიდები
კატეგორია:ართვინი
ლამაზი არნებია

**ლამაზი არნებია** () — მრავალწლოვანი ბალახოვანი მცენარე ლაშქარასებრთა ოჯახისა. შემოსილია ლეგა მწვანე ფერის, ხშირი რბილი ბეწვით. აქვს 10-40 სმ სიმაღლის, სწორია ან ძირიდანვე დატოტვილი ღერო. მთელი მცენარე გაფარჩხულია, ფესვთანური ფოთლები ხაზური ან ფართოლანცეტაა, ზედა ნაწილი — წაწვეტებული, ხაზური, ღერომხვევი. გვირგვინი ყვითელია, გადანაღუნზე აქვს იისფერი ლაქები. ყვავის და ნაყოფმსხმოიარობს მაის-აგვისტოში. გავრცელებულია კავკასიაში, მცირე აზიასა და ჩრდილო-დასავლეთ ირანში. საქართველოში გვხვდება ყველა რეგიონში. იზრდება სუბალპური და ალპური სარტყლების მდელოებზე, ღორღიან ფერდობებზე.

## გალერეა 

ფაილი:Arnebia pulchra - Copenhagen Botanical Garden - DSC07486.JPG|
ფაილი:Arnebia pulchra kz2.jpg|
ფაილი:Arnebia pulchra - Botanischer Garten Freiburg - DSC06419.jpg|

## სქოლიო 
კატეგორია:ლაშქარასებრნი
მარია ბაკალოვა

**მარია ვალჩევა ბაკალოვა** (; დ. 4 ივნისი, 1996) — ბულგარელი მსახიობი. საერთაშორისო აღიარება მოიპოვა მის მიერ შესრულებული ტუტარ საგდიევის როლით საშა ბარონ კოენის ფსევდოდოკუმენტურ ფილმ „ბორატის“ მეორე ნაწილში. თავისი შესრულების გამო, მოიგო ჯილდო „კრიტიკოსთა არჩევანი საუკეთესოდ შესრულებული მეორეხარისხოვან როლში“. მრავალჯერ იყო ნომინირებული „ოსკარზე“ „ოსკარი საუკეთესო მსახიობი ქალისთვის მეორეხარისხოვან როლში“, „BAFTA საუკეთესო მსახიობი ქალისთვის მეორეხარისხოვან როლში“, ოქროს გლობუსი საუკეთესო მსახიობი ქალისთვის მიუზიკლსა ან კომედიაში და ეკრანის მსახიობთა გილდიის ჯილდოზე საუკეთესოდ შესრულებული ქალის მეორეხარისხოვანი როლი.

## ადრეული ცხოვრება და განათლება
ბაკალოვა დაიბადა ქალაქ ბურგასში. 6 წლის ასაკში დაიწყო დასწრება სიმღერის გაკვეთილებზე და ისწავლა ფლეიტაზე დაკვრა. ბაკალოვამ დაამთავრა ბურგასის თეატრისა და ფილმის ხელოვნების ეროვნული აკადემია, დრამის განხრით. შემდეგ 2019 წელს სოფიაში დაამთავრა კრასტიო სარაფოვის თეატრისა და ფილმის ხელოვნების ეროვნული აკადემია, დრამის განხრით..

## კარიერა
ბაკალოვამ საშა ბარონ კოენის ფილმ „ბორატის“ მეორე ნაწილში ითამაშა გამოგონილი ყაზახი ჟურნალისტის, ბორატ საგდიევის ქალიშვილის, ტუტარ საგდიევის როლი. თავდაპირველად გავრცელდა ინფორმაცია რომ როლს ირინა ნოვაკი შეასრულებდა, მაგრამ საბოლოოდ ფილმში მონაწილეობა ბაკალოვამ მიიღო. თავისი შესრულების გამო კრიტიკოსთა დიდი ნაწილისგან მან დადებითი შეფასება დაიმსახურა. თავისი შესრულების გამო ბაკალოვა 24 წლის ასაკში ნომინირებული იქნა მრავალ ჯილდოზე, მოიგო „კრიტიკოსთა არჩევანი საუკეთესოდ შესრულებული მეორეხარისხოვან როლში“. ნომინირებული იყო „ოსკარზე“, „BAFTA“-სა და ოქროს გლობუსზე. ამით ის გახდა პირველი ბულგარელი მსახიობი რომელიც ნომინირებული იყო ამ ჯილდოებზე. 

2020 წლის ნოემბერში ცნობილი გახდა, რომ ბაკალოვა შეუერთდა „Creative Artists Agency“-ს.

ბაკალოვა მონაწილეობას მიიღებს ჯუდ აპატოუს ახალ კომედიურ ფილმში „The Bubble“ სადაც აღწერილია მსახიობთა ჯგუფის ისტორია რომელიც პანდემიის პირობებში ცდილობს საკუთარი ფილმის დასრულებას.

2021 წლის აპრილში ცნობილი გახდა რომ ის მიიღებდა „A24“-ის მიერ გადაღებულ ფილმში „Bodies, Bodies, Bodies“.

## რესურსები ინტერნეტში
* 
* 

## სქოლიო
კატეგორია:დაბადებული 4 ივნისი
კატეგორია:დაბადებული 1996
კატეგორია:ბულგარელი მსახიობები
კატეგორია:ცოცხალი ადამიანები
ტატიანა მოკშაროვა

**ტატიანა მოკშანოვა** (ქორწინებაში **შევცოვა**, მთარგმნელი და რედაქტორი.. რუსეთის მწერალთა კავშირის წევრი (2014 წლიდან). „მორდვეთის რესპუბლიკის მეთაურის ლიტერატურული პრემიის ლაურეატი ახალგაზრდა ავტორებისთვის“  (2006).

## ბიოგრაფია 
ტატიანა მოკშანოვა დაიბადა 1984 წლის 9 იანვარს, სამარის ოლქის შენტალსკის რაიონის სოფელ ბაგანაში. 2001 წელს ტატიანამ 17 წლის ასაკში დაამთავრა საშუალო სკოლა  და ჩარიცხა მორდვეთის ნ. პ. ოგარიოვის სახელობის სახელმწიფო უნივერსიტეტის ფილოლოგიის ფაკულტეტზე, რომელიც 2006 წელს დაამთავრა. რესპუბლიკური საგანმანათლებლო პროექტი „ეთნიკური სკოლა ბიბლიოთეკაში“-ს მონაწილე  (პადლესნაია ტავლა, მორდვეთი), მრგვალი მაგიდა „Национальная литература в культурном пространстве Российской Федерации“ (ყაზანი), რუსეთის ხალხის ეროვნული ლიტერატურული ფესტივალი (ნიჟნი-ნოვგოროდი, სოფელი ბალშოე-ბაპდინა), საერთაშორისო ფესტივალი „წიგნიერი ციმბირი“.(ნოვოსიბირსკი).

მორდოვეთელ მწერლებთან ვალენტინა მიშანინასთან, ევდოკია ტერეშკინასთან, თამარა ბარგოვასთან, ტატიანა რაზგულიაევასთან და ოლგა სუსორევასთან ერთად ტატიანა მოკშაროვა შედის ავტორთა სიაში „მორდვეთის ქალთა პროზა“..

მოკშაროვა ერზიულ ენაზე თარგმნის უდმურტელი, რუსი, უნგრელი და უკრაინელი ავტორების შემოქმედებას..

ტატიანა მუშაობს რედაქტორად ერზიულ საბავშვო ახალგაზრდულ ჟურნალში „Чилисема“ (). ამასთან ერთად ამჟამად ის არის ფინო-უგრული ლიტერატურის კათედრის ასპირანტი., „Слободские куранты“(). 

ცხოვრობს სარანსკში..

ტატიანა მოკშაროვა არის ორი, 2006 და 2010 წლებში გამოშვებული წიგნებისა და მრავალი პუბლიკაციის ავტორი.

## გამოცემები 
### წიგნები 
* Мокшанова Т. Эрьгекерькс : стихть / Татьяна Мокшанова; [артыцясь В. И. Федюнин]. — Саранск : «Красный Октябрь» типографиясь, 2006. — 41, [3] с.
* Мокшанова Т. Толонь лопат : стихть / Татьяна Мокшанова. — Саранск, 2010. — 80, [3] с. — Мордов.-эрзя яз. — ISBN 978-5-7493-1494-6.

### პუბლიკაციები 
* „От Урала до Невы“ — ბიბლიოთეკა «ლილი», ჩელიაბინსკი: полиграфическое объединение «Книга», 2001 г.
* „Монь вайгелем“ — სარანსკი: Мордовское книжное издательство, 2005. — 128 с. — ISBN 5-7595-1675-2.
* „Первая капель“ — სამარა: Типография ООО «Офорт», 2005 г.
* „Литературный сентябрь» — სარანსკი: ИД « Книга», 206 г.
* «Эскелькс» — სარანსკი: Издательство Мордовского университета, 2008 г.
* «Эрзянь валске» — კიევი: Эрзянь Вал нолдамо кудось, 2011. — 64 лл. Эрзя. (2Рос=эрз)6-5
* „Тешкс“ — სარანსკი: რუსეთის ლიტერატურული ფონდი, 2004 წელი.
* „Современная литература народов России“. Детская литература. Антология. — М.: Организационный комитет по поддержке литературы, книгоиздания и чтения в Российской Федерации; Фонд социально-экономических и интеллектуальных программ; Объёдиненное гуманитарное издательство, 2017. — 608 с. ISBN 978-5-94282-801-1.

## სქოლიო
კატეგორია:ერზიელი პოეტები
კატეგორია:რუსეთის მწერალთა კავშირის წევრები
კატეგორია:მწერლები ანბანის მიხედვით
კატეგორია:ცოცხალი ადამიანები
ფრესკანო

**ფრესკანო** (, ) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-ბორხის კომარკის შემადგენლობაში.  ფართობი — 18,409064 კმ². მოსახლეობა — 199 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* Gran Enciclopedia Aragonesa - ფრესკანო 

## სქოლიო
კატეგორია:სარაგოსის მუნიციპალიტეტები